Document ID: 32010D0618

ΑΠΌΦΑΣΗ ΤΗΣ ΕΠΙΤΡΟΠΉΣ
της 14ης Οκτωβρίου 2010
για τα ποσά που μεταφέρονται από τα εθνικά προγράμματα στήριξης του αμπελοοινικού τομέα στο καθεστώς ενιαίας ενίσχυσης όπως προβλέπεται στον κανονισμό (ΕΚ) αριθ. 1234/2007 του Συμβουλίου
[κοινοποιηθείσα υπό τον αριθμό Ε(2010) 7042]
(Τα κείμενα στην αγγλική, γαλλική, ελληνική, μαλτέζικη και ισπανική γλώσσα είναι τα μόνα αυθεντικά)
(2010/618/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 103κστ,
Εκτιμώντας τα ακόλουθα:
(1)
Το άρθρο 103ιδ του κανονισμού (ΕΚ) αριθ. 1234/2007 προβλέπει ότι η χορήγηση των διαθέσιμων κοινοτικών πόρων καθώς και τα δημοσιονομικά ανώτατα όρια για τα εθνικά προγράμματα στήριξης του αμπελοοινικού τομέα ορίζονται στο παράρτημα Χβ του εν λόγω κανονισμού.
(2)
Σύμφωνα με το άρθρο 103ιε του κανονισμού (ΕΚ) αριθ. 1234/2007, ορισμένα κράτη μέλη έχουν προβλέψει τη μεταφορά κονδυλίων στο καθεστώς ενιαίας ενίσχυσης ή έχουν προβλέψει τις συνεπαγόμενες τροποποιήσεις των εθνικών προγραμμάτων στήριξης.
(3)
Το άρθρο 3 του κανονισμού (ΕΚ) αριθ. 555/2008 της Επιτροπής (2) προβλέπει ότι τα κράτη μέλη πρέπει να κοινοποιούν οποιαδήποτε μεταφορά στο καθεστώς ενιαίας ενίσχυσης πριν από την 1η Δεκεμβρίου που προηγείται του ημερολογιακού έτους κατά το οποίο θα ισχύσει το εν λόγω καθεστώς.
(4)
Για λόγους σαφήνειας και σύμφωνα με το άρθρο 103κστ του κανονισμού (ΕΚ) αριθ. 1234/2007, η Επιτροπή πρέπει να δημοσιεύει τα ποσά που κοινοποιούνται από τα σχετικά κράτη μέλη, σύμφωνα με τα άρθρα 2 και 3 του κανονισμού (ΕΚ) αριθ. 555/2008.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα ποσά που μεταφέρονται από τα εθνικά προγράμματα στήριξης στο καθεστώς ενιαίας ενίσχυσης για τα οικονομικά έτη 2010-2013 είναι αυτά που αναφέρονται στο παράρτημα της παρούσας απόφασης.
Άρθρο 2
Η παρούσα απόφαση απευθύνεται στην Ελληνική Δημοκρατία, στη Δημοκρατία της Ισπανίας, στο Μεγάλο Δουκάτο του Λουξεμβούργου, στη Δημοκρατία της Μάλτας και στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
Βρυξέλλες, 14 Οκτωβρίου 2010.

Labels: 17
19
5
7
6